SAWAD บวกต่อ 4% ทุบออลไทม์ไฮ! ลุ้นกำไรปี 62 พุ่งกระฉูดรับบ.ลูก BFIT ผลงานเด่น
SAWAD บวกต่อ 4% ทุบออลไทม์ไฮ! เก็งผลงานปี 62 พุ่งกระฉูดรับบ.ลูก BFIT ผลงานเด่น ล่าสุดอยู่ที่ 74.50 บาท บวก 3 บาท หรือ 4.20% มูลค่าซื้อขาย 266.99 ล้านบาท
SAWAD บวกต่อ 4% ทุบออลไทม์ไฮ! เก็งผลงานปี 62 พุ่งกระฉูดรับบ.ลูก BFIT ผลงานเด่น ล่าสุดอยู่ที่ 74.50 บาท บวก 3 บาท หรือ 4.20% มูลค่าซื้อขาย 266.99 ล้านบาท
23 ม.ค. 2563

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 14.53 น. อยู่ที่ 74.50 บาท บวก 3 บาท หรือ 4.20% สูงสุดที่ 75 บาท ต่ำสุดที่ 72 บาท ด้วยมูลค่าซื้อขาย 266.99 ล้านบาท

โดยราคาหุ้น SAWAD ปรับตัวขึ้นแรง 2 วันติด และยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET)เมื่อวันที่ 8 พ.ค.2557  หลังบริษัทเงินทุน ศรีสวัสดิ์ จำกัด (มหาชน) หรือ BFIT ซึ่งเป็นบริษัทลูกรายงานผลการดำเนินเติบโตโดดเด่น
ด้าน บล.เออีซี ระบุในบทวิเคราะห์คาด SAWAD  กำไรปี 2562 โต 30.8% จากปีก่อน หนุนด้วยเป้าพอร์ตสินเชื่อโต 20-30% และอีก 300 สาขา,  Asset Yield  ฟื้นตัวตามสัดส่วนการรับรู้รายได้ผ่านสัญญาเงินกู้ผ่าน BFIT ที่มากขึ้น โดยล่าสุด SAWAD รายงานการถือครองหุ้น BFIT หลัง Tender Offer ที่ 82.04% บวกกับต้นทุนทางการเงินที่ปรับลงหลังได้รับเงินเพิ่มทุนจากพันธมิตร
ส่วน บล.เอเชีย เวลท์ ระบุในบทวิเคราะห์ว่า ประเมินกำไรสุทธิ SAWAD ไตรมาส 4/2562 เติบโตต่อเนื่อง หนุนจากรายได้ทั้งดอกเบี้ยและไม่ใช่ดอกเบี้ยตามกลยุทธ์การขยายสาขา รวมถึงการรับรู้รายได้หนี้สูญรับคืนที่เพิ่มขึ้นหลังจากเปลี่ยนนโยบายการตัดหนี้สูญใหม่ (Write-off) จากทุกครึ่งปีเป็นทุกไตรมาส นอกจากนี้การเปลี่ยนนโยบาย Write-Off ใหม่ยังส่งผลต่ออัตราส่วนหนี้สงสัยจะสูญต่อสินเชื่อรวม (NPL Ratio) ลดลง
ทั้งนี้บริษัทอยู่ในระหว่างปรับพอร์ตสินเชื่อ ซึ่งจะช่วยหนุนอัตราส่วนต่างอัตราดอกเบี้ย (NIM) ขึ้นเล็กน้อย จากการปรับย้ายสินเชื่อที่การแข่งขันไม่สูง อาทิ สินเชื่อ Land for Loan หรือ สินเชื่อรถยนต์บางประเภท ไปให้ BFIT ทำให้ช่วยเพิ่ม Room การขึ้นอัตราดอกเบี้ยให้กู้ยืมได้บางส่วน ขณะเดียวกันมองการบังคับใช้มาตรฐานใหม่ TFRS 9 ส่งผลกระทบเชิงบวกต่อ SAWAD มากกว่า เนื่องจากบริษัทสามารถรับรู้รายได้จากหนี้ NPL ได้